钦定古今图书集成/明伦汇编/氏族典/第271卷 > 王汉英
## 钦定古今图书集成/明伦汇编/氏族典/第271卷 > 王汉英

按《万姓统谱》：汉英字彦古，奉化人。受业迂斋楼昉，文
行不凡。时郑丞相、应学士皆乐与之友。登淳祐元年
进士第，魁梧爽朗，朝列伟之。少聘徐氏女，因鼻病腐，
以貌自誓不嫁。父母辞曰：“公盛年高科，不患无良配，
不敢以辱公。”汉英曰：“女有疾，非汉英谁适？”既婚，相敬
如宾。后为国录妻没，终身不畜婢。